CELEX: 52014PC0042
Language: sl
Date: 2014-01-31
Title: Predlog SKLEP SVETA o sklenitvi, v imenu Evropske unije in njenih držav članic, Dodatnega protokola k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi, da se upošteva pristop Hrvaške k Evropski uniji

|
			
		
		
		52014PC0042
		
			Predlog SKLEP SVETA o sklenitvi, v imenu Evropske unije in njenih držav članic, Dodatnega protokola k Sporazumu o prosti trgovini med Evropsko unijo in njenimi državami članicami na eni strani ter Republiko Korejo na drugi, da se upošteva pristop Hrvaške k Evropski uniji /* COM/2014/042 final - 2014/0019 (NLE) */
			
				
		
		
			
			   	OBRAZLOŽITVENI MEMORANDUM
Svet je 24. septembra 2012 pooblastil
Komisijo, da začne pogajanja z Republiko Korejo z namenom sklenitve
Dodatnega protokola k Sporazumu o prosti trgovini med Evropsko unijo in njenimi
državami članicami na eni strani ter Republiko Korejo na drugi strani
zaradi upoštevanja pristopa Republike Hrvaške k Evropski uniji (v nadaljnjem
besedilu: Protokol). 
Pogajanja so se s parafiranjem Protokola
uspešno sklenila 8. novembra 2013.
Komisija predlaga, da Svet
sprejme dva sklepa:
(a)          o podpisu in začasni uporabi
Protokola v imenu Evropske unije in njenih držav članic; ter
(b)          o sklenitvi Protokola v imenu
Evropske unije in njenih držav članic.  
Akt o pristopu Hrvaške, zlasti
drugi pododstavek člena 6(2), določa, da Unija deluje tudi v imenu
držav članic.
Priložen je predlog sklepa
Sveta o sklenitvi Protokola. Komisija predlaga, da Svet:
–                        
v imenu Evropske unije in njenih držav članic
sklene Protokol.
Hkrati se predlaga sklep o podpisu in začasni uporabi Protokola v
imenu Evropske unije in njenih držav članic.
2014/0019 (NLE)
Predlog
SKLEP SVETA
o sklenitvi, v imenu Evropske unije in njenih
držav članic, Dodatnega protokola k Sporazumu o prosti trgovini med
Evropsko unijo in njenimi državami članicami na eni strani ter Republiko
Korejo na drugi, da se upošteva pristop Hrvaške k Evropski uniji
SVET EVROPSKE UNIJE JE –
ob upoštevanju Pogodbe o delovanju Evropske
unije, zlasti člena 91, člena 100(2), člena 167(3),
člena 207 in točke (a)(v) drugega pododstavka člena 218(6)
Pogodbe,
ob upoštevanju Akta o pristopu Hrvaške, zlasti
drugega pododstavka člena 6(2) Akta,
ob upoštevanju predloga Evropske komisije,
ob upoštevanju odobritve Evropskega parlamenta[1],
ob upoštevanju naslednjega:
(1)       V skladu s Sklepom Sveta 2013/.../EU[2] je bil podpisan Dodatni
protokol k Sporazumu o prosti trgovini med Evropsko unijo in njenimi državami
članicami na eni strani ter Republiko Korejo na drugi strani zaradi
upoštevanja pristopa Republike Hrvaške k Evropski uniji (v nadaljnjem besedilu:
Protokol), s pridržkom njegove sklenitve. 
(2)       Protokol bi bilo treba
odobriti –
SPREJEL NASLEDNJI SKLEP: 
Člen 1
Dodatni protokol k Sporazumu o prosti trgovini
med Evropsko unijo in njenimi državami članicami na eni strani ter
Republiko Korejo na drugi strani zaradi upoštevanja pristopa Republike Hrvaške
k Evropski uniji se odobri v imenu Evropske unije in držav članic[3]. 
Člen 2
Predsednik Sveta je pooblaščen, da
imenuje osebe, pooblaščene, da v imenu Evropske unije deponirajo
listino o odobritvi, predvideno v členu 9(4) Protokola. 
Člen 3
Ta sklep
začne veljati na dan sprejetja.
V Bruslju,
                                                                       Za
Svet
                                                                       Predsednik
[1]               UL C […], […], str. […].
[2]               UL L […], […], str. […].
[3]               Besedilo Protokola bo objavljeno skupaj s sklepom o
njegovem podpisu.